แนวโน้มดัชนีเช้าลุ้นขึ้น หวังยัง Flow เข้าต่อ
นักวิเคราะห์ฯคาดตลาดหุ้นไทยเช้านี้ปรับขึ้นต่อ รับแรงหนุนจากตลาดสหรัฐฯที่บวกมาหลายวัน หลังแรงกดดันจากเรื่องเศรษฐกิจสหรัฐฯลดน้อยลง&nbsp;
14 ก.ย. 2553

นักวิเคราะห์ฯคาดตลาดหุ้นไทยเช้านี้ปรับขึ้นต่อ รับแรงหนุนจากตลาดสหรัฐฯที่บวกมาหลายวัน หลังแรงกดดันจากเรื่องเศรษฐกิจสหรัฐฯลดน้อยลง 
นายเจริญ เอี่ยมพัฒนธรรม ผู้อำนวยฝ่ายวิเคราะห์หลักทรัพย์ บล.เคที ซีมิโก้ กล่าวว่า ตลาดหุ้นไทยเช้านี้ปรับขึ้นต่อ รับแรงหนุนทางจิตวิทยาจากการปรับขึ้นของตลาดสหรัฐฯในช่วงหลายวันที่ผ่านมา ทำให้ลดแรงกดดันเรื่องเศรษฐกิจที่แต่เดิมหลายฝ่ายมองว่าเศรษฐกิจสหรัฐฯจะถดถอยซ้ำซ้อน แต่ตอนนี้เชื่อว่าภาพนั้นดูหายไปและมองเป็นแค่การชะลอตัวธรรมดา
ด้านปัจจัยในประเทศยังคงได้รับแรงบวกจากเม็ดเงินจากต่างชาติที่ยังคงไหลเข้าอย่างต่อเนื่อง แม้ว่าช่วงนี้อาจจะมีการมองราคาหุ้นแพงไปจากที่ขึ้นมาต่อเนื่อง แต่เชื่อว่าเป็นธรรมชาติของหุ้นที่จะขึ้น และถ้ามองในแง่ของบ้านเรายิ่งเข้าสู่ไตรมาส 3 ซึ่งปกติจะเป็นไตรมาสไม่ได้โดดเด่น แต่ก็เห็นแล้วว่าตั้งแต่ไตรมาส 2 จนถึงไตรมาส 3 ทิศทางตลาดยังไม่เปลี่ยนแปลง และหุ้นขึ้นมาติดต่อกันในช่วง 4 เดือน ช่วงต่อไปก็คือไตรมาส 4 ซึ่งมองว่าเป็นไตรมาสที่สดใส มองจุดนี้เห็นแล้วว่าทิศทางของหุ้นไปต่อได้ เพราะไม่มีปัจจัยลบใดๆเข้ามากระทบ
"มองภาพรวมตลาดฯก็ถือว่าคงขึ้นไปต่อ เพียงแต่ว่ามันมีความเสี่ยงตรงที่ว่าหุ้นมันขึ้นมาติดต่อกันช่วงหนึ่งก็อาจจะมีการ take บ้าง เพราะฉะนั้นในจังหวะ take ก็ต้องดูให้ดี วันนี้หุ้นขึ้นมาก็คงจะบวกต่อเพียงแต่ว่ามันจะขึ้นมาในลักษณะเรียกว่าผันผวนในขาขึ้น อาจจะมี take บ้างสลับไปมา"นายเจริญ กล่าว
ทั้งนี้ กลุ่มแบงก์และกลุ่มพลังงานยังคงนำตลาด ส่วนกลุ่มอสังหาริมทรัพย์ตอนนี้ก็น่าสนใจเนื่องจากราคาไม่แพงมาก เป็นหุ้นที่ราคาอยู่ประมาณต่ำกว่า 10 บาท ทำให้นักลงทุนรายย่อยบ้านเรา ซึ่งเป็นกลุ่มที่เล่นเก็งกำไรเป็นรายกลุ่มอาจจะให้ความสนใจในกลุ่มนี้ขึ้นมา ส่วนตลาดหุ้นอื่นในภูมิภาคเอเชียเช้านี้เปิดตัวมาบพร้อมให้แนวรับไว้ที่ 930 จุด แนวต้าน 950-960 จุด